**Tudsz titkot tartani?**
(Can you keep a secret?)
színes amerikai vígjáték
Rendező: Elise Duran
Szereplők: Alexandra Daddario, Tyler Hoechlin, Kimiko Glenn
2019

Emma ​épp elég filmet látott már ahhoz, hogy amikor repülőgépe viharba kerül, azonnal tudja, számára eljött a vég. A pánik különös reakciót vált ki belőle: minden, addig féltve őrzött titkát rázúdítja a mellette ülő, jóképű, ám vadidegen férfira. Mesél neki a szüzessége elvesztéséről, a pasijáról és a szülei aranyhaláról, megosztja vele a tangákról alkotott véleményét, sőt leszbikus álmait sem felejti ki a felsorolásból. Mikor a gép gond nélkül földet ér, bízik benne, hogy soha többé nem kell találkoznia a férfival, ám hamarosan kiderül, hogy leendő főnökének mesélte el legféltettebb titkait.

Korhatár: 16